b'\n_START_ARTICLE_\nParfyme\n_START_PARAGRAPH_\nParfyme (latin per- "igjennom" + fumare "dampe") er en blanding av velluktende eteriske oljer og/eller aromatiske dufter, l\xc3\xb8sningsmidler som benyttes for \xc3\xa5 gi menneskekroppen, dyr, objekter og oppholdsrom en \xc2\xaben behagelig duft\xc2\xbb. De velluktende kjemiske sammensetningene eller forbindelsene som utgj\xc3\xb8r parfyme kan bli framstilt syntetisk eller ekstraktet fra dyre- og plantekilder. _NEWLINE_Det er kjent at parfyme har eksistert i en del av de tidligste menneskelige sivilisasjoner, enten fra oldtidens tekster eller fra arkeologiske spor. Eksempelvis ble det i graven til den kvinnelige egyptiske farao Hatshepsut funnet en flaske med parfyme._NEWLINE_Moderne parfyme og kosmetikkindustri begynte p\xc3\xa5 slutten av 1800-tallet med kommersiell syntese av aromatiske sammensetninger som vanillin og kumarin som gjorde det mulig for sammensetninger av parfyme med lukter som tidligere var uoppn\xc3\xa5elig utelukkende kom fra naturlige aromatiske dufter. Parfymer i dag kan finnes i ulike parfymeekstrakter som eau de parfum, eau de toilette og eau de Cologne. Samme parfyme kan ogs\xc3\xa5 anvendes i andre produkter som s\xc3\xa5pe, deodorant, spray, og lignende. Parfymerte produkter er vanlige i husholdskjemikaler som rengj\xc3\xb8ringsmiddel og oppvaskmiddel, men ogs\xc3\xa5 i hygieneartikler som sjampo, hudkremer og lignende. Duftemnene brytes ned, blir d\xc3\xa5rligere eller p\xc3\xa5 annet vis endres i kontakt med varme, lys og luft. _NEWLINE_Nyere forskning, blant annet ved NILU ledet av seniorforsker Torkjel Sandanger, har vist at kremer, parfyme, deodoranter og sminke i verste fall ogs\xc3\xa5 kan best\xc3\xa5 av milj\xc3\xb8gifter som kan f\xc3\xb8re til helseskader. Det som er felles for disse kjemiske stoffene er den strukturen de har ved at de ligner p\xc3\xa5 de hormoner som mennesker har naturlig i kroppen. Det er derfor en fare for at de skal kunne ut\xc3\xb8ve samme effekt som hormonene. Eksempelvis benytter kosmetikkindustrien siloksaner for \xc3\xa5 skape en bl\xc3\xb8t og glatt effekt p\xc3\xa5 kremer. Triklosaner dreper bakterier, men kan ogs\xc3\xa5 f\xc3\xb8re til resistens mot antibiotika. Parabener er i \xc3\xa5revis brukt for \xc3\xa5 hindre sopp og bakterier i krukker og i tuber.\n_START_SECTION_\nHistorie\n_START_PARAGRAPH_\nOrdet parfyme er avledet fra latin per fumus, \xc2\xabgjennom r\xc3\xb8yk\xc2\xbb. Parfymeri, eller kunsten \xc3\xa5 gj\xc3\xb8re parfyme, begynte i oldtidens Mesopotamia og Egypt og ble ytterligere foredlet av romere og persere._NEWLINE_Selv om parfyme og parfymeri ogs\xc3\xa5 eksisterte i India, er mye av dens dufter basert p\xc3\xa5 r\xc3\xb8kelse. Den tidligste destilleringen av attar (rosenolje), arabisk for duft, ble nevnt i den hinduistiske Ayurveda-teksten Charaka Samhita. Harshacharita, en keiserbiografi som ble skrevet p\xc3\xa5 600-tallet i nordlige India, nevner bruken av velluktende olje fra agartreet (Aquilaria malaccensis)._NEWLINE_Verdens f\xc3\xb8rste nedtegnede kjemiker er betraktet \xc3\xa5 v\xc3\xa6re en kvinne ved navn Tapputi, en parfymemaker som er nevnt p\xc3\xa5 en kileskrifttavle fra 2000-tallet f.Kr. i Mesopotamia. Hun destillerte blomster, olje, og kalmus med andre aromatiske forbindelser og deretter filtrerte og plasserte dem tilbake brenneriet flere ganger._NEWLINE_I 2005 avdekket arkeologer hva som er antatt \xc3\xa5 v\xc3\xa6re verdens eldste parfymer i Pyrgos p\xc3\xa5 Kypros. Parfymene er datert tilbake mer enn 4000 \xc3\xa5r. Parfymene ble oppdaget i et oldtidsparfymeri. Minst 60 brennerier, miksboller, trakter og parfymeflasker ble funnet i fabrikk p\xc3\xa5 4000 m\xc2\xb2. I oldtiden benyttet folk seg av urter og krydder, som mandel, koriander, myrte, n\xc3\xa5letrekvae, bergamott foruten ogs\xc3\xa5 blomster._NEWLINE_Den arabiske kjemikeren Al-Kindi (Alkindus) skrev en bok om parfymer p\xc3\xa5 800-tallet som han kalte Boken om parfymenes kjemi destillering. Den inneholdt mer enn hundre oppskrifter p\xc3\xa5 velduftende oljer, salver, velduftende vann og erstatninger eller etterligninger av kostbare medikamenter. Boken beskrev ogs\xc3\xa5 107 metoder og oppskrifter for \xc3\xa5 framstille parfyme og utstyr for parfymeriet som destillerkolbe (som p\xc3\xa5 engelsk alembic har beholdt sitt arabiske navn)._NEWLINE_Den persiske kjemikeren Ibn Sina (ogs\xc3\xa5 kjent som Avicenna) introduserte prosessen med \xc3\xa5 ekstrahere oljer fra blomster ved hjelp av destillering, den prosedyren som er oftest brukt i dag. Han eksperimenterte f\xc3\xb8rst med en rose. F\xc3\xb8r hans oppdagelse var flytende parfymer en blanding av oljer og knuste urter eller blomsterblader, noe som skapte en sterk blanding. Rosevann er langt mer delikat, og ble \xc3\xb8yeblikkelig popul\xc3\xa6rt. B\xc3\xa5de r\xc3\xa5ingrediensene og destilleringsteknologien p\xc3\xa5virket i betydelig grad parfymerier i Vesten og vitenskapelig utvikling, s\xc3\xa6rlig kjemi._NEWLINE_Parfymerikunsten har v\xc3\xa6rt kjent i Vest-Europa siden 1221, om vi betrakter italienske munkenes oppskrifter i Santa Maria delle Vigne eller Santa Maria Novella i Firenze. I sentrale Europa produserte ungarere i 1370 en parfyme gjort av duftende olje blandet i en alkoholoppl\xc3\xb8sning p\xc3\xa5 ordre av dronning Elisabeth, ogs\xc3\xa5 kjent som Ungarsk vann. Parfymerikunsten blomstret irenessansens Italia og p\xc3\xa5 1500-tallet ble italienske raffinering tatt med til Frankrike av Katharina de\' Medicis personlige parfymeprodusent Rene fra Firenze (Renato il fiorentino). Han kjemiske laboratorium var knyttet til hennes rom via en skjult d\xc3\xb8r slik at ingen av hans oppskrifter skulle bli stj\xc3\xa5let. _NEWLINE_Takket v\xc3\xa6re Rene ble Frankrike raskt et av de europeiske sentrene for framstilling av parfyme og kosmetikk. Kultivering av blomster for parfymeessens, som hadde begynt p\xc3\xa5 1300-tallet, vokste til en betydelig industri i s\xc3\xb8rlige Frankrike. Mellom 1500- og 1600-tallet ble parfymer hovedsakelig benyttet av de rike for \xc3\xa5 skjule kroppslukt grunnet at de sjelden vasket kroppen. Delvis grunnet denne aristokratiske ettersp\xc3\xb8rselen oppsto parfymeindustrien. I Tyskland skapte den italienske fris\xc3\xb8ren Giovanni Paolo Feminis en parfyme som ble kalt for Aqua Admirabilis, i dag best kjent som eau de cologne. Cologne er det franske navnet for den tyske industribyen K\xc3\xb6ln. Hans nev\xc3\xb8 Johann Maria Farina (egentlig Giovanni Maria Farina) tok over forretningen i 1732. P\xc3\xa5 1700-tallet ble det kultivert aromatiske planter i regionen Grasse i s\xc3\xb8rlige Frankrike, p\xc3\xa5 Sicilia, og i Calabria i s\xc3\xb8renden av Italia for \xc3\xa5 skaffe r\xc3\xa5materialer for den voksende parfymeindustrien. Selv i dag har Italia og Frankrike behold sin dominans p\xc3\xa5 framstillingen, markedsf\xc3\xb8ringen og handel av parfyme og kosmetikk i Europa.\n_START_SECTION_\nParfum\n_START_PARAGRAPH_\nParfum, ogs\xc3\xa5 kalt parfum extrait, er den mest dyre og luksuri\xc3\xb8se parfymesorten. Den best\xc3\xa5r av 20-40\xc2\xa0% (~25\xc2\xa0%) duftoljer, og resten l\xc3\xb8sningsmidler og vann. Parfum er parfymetypen som sitter lengst, og gir en autentisk opplevelse av parfymen.\n_START_SECTION_\nEau de perfume\n_START_PARAGRAPH_\nEau de perfume EdP er en annen parfymesort som inneholder omtrent 12-20\xc2\xa0% (~15\xc2\xa0%) duftoljer. Resten er l\xc3\xb8sningsmidler og vann. Eau de perfume sitter ganske lenge, og er ikke fullt s\xc3\xa5 dyr. Dette er nok grunnen til at den er blitt noks\xc3\xa5 popul\xc3\xa6r.\n_START_SECTION_\nEau de toilette\n_START_PARAGRAPH_\nEau de toilette EdT inneholder kun 8-12\xc2\xa0% (~10\xc2\xa0%) duftoljer, og er p\xc3\xa5 grunn av dette billigere \xc3\xa5 produsere. Selv om denne kvaliteten ikke sitter lenge, er den blitt mest popul\xc3\xa6r og mest solgt rundt i verden. En flaske med Eau de toilette kan koste fra og med 20 kr til flere tusen. Eau de toilette var opprinnelig vann tilf\xc3\xb8rt en mild duft brukt til \xc3\xa5 sprute utover kroppen om morgenen for \xc3\xa5 v\xc3\xa5kne skikkelig.\n_START_SECTION_\nEau de cologne\n_START_PARAGRAPH_\nEau de cologne EdC er en annen parfymesort som inneholder omtrent 3-7\xc2\xa0% (~5\xc2\xa0%) duftoljer.  Sorten var opprinnelig vann lettkrydret med sitronaromaer og lette dufter. Registrert varemerke: \'Original Eau de Cologne\'. Blandingen har f\xc3\xa5tt navn etter den tyske byen K\xc3\xb6ln, som p\xc3\xa5 fransk blir Cologne. Det mest kjente tyske \xc2\xabk\xc3\xb6lnervannet\xc2\xbb er kalt \xc2\xab4711\xc2\xbb og dufter konvall.\n_START_SECTION_\nEau de solide\n_START_PARAGRAPH_\nEau de solide EdS er en annen parfymesort som inneholder omtrent ~1\xc2\xa0% duftoljer. Registrert varemerke: \'EdS\''